Idillum
Óh, vannak még pásztorleányok,
Van még tilinkós pásztor is ─
Az újkori pásztorleányok
Tanuskodhatnak százszor is.
Az újkori pásztorleányok
Ott élnek most a színpadon,
Megmondhatná száz pásztorifjú,
Megmondhatná, hogy így vagyon.

Ím, egy idillum: Böske szép volt,
A pásztorifjú katona
És ahogy együtt vacsoráztak,
A lány így szólott: »nem, soha!«
A tilinkóhoz nyúlt az ifjú,
Hozzá valamit csörgetett ─
S mint a régi idillumokban:
A Böske mindjárt engedett...
Versek